ਹਰਿਆਣਾ ਦੇ ਚੌਟਾਲਿਆਂ ਦੀ ਪਾਰਟੀ ਦੁਫਾੜ, ਦੁਸ਼ਯੰਤ ਨੇ ਕਿਹਾ ਪੱਗ ਦਾ ਹੱਕ ਮੇਰੇ ਪਿਤਾ ਦਾ\nਦੁਸ਼ਯੰਤ ਚੌਟਾਲਾ ਨਵੀਂ ਪਾਰਟੀ ਦੇ ਮੁੱਖ ਆਗੂ ਵਜੋਂ ਉੱਭਰ ਕੇ ਆਏ ਹਨ

ਇਸੇ ਨਾਲ ਦੇਵੀ ਲਾਲ ਦੇ ਪੁੱਤਰ ਓਮ ਪ੍ਰਕਾਸ਼ ਚੌਟਾਲਾ ਦੇ ਪਰਿਵਾਰ ਤੇ ਪਾਰਟੀ 'ਚ ਦਰਾਰ ਰਸਮੀ ਤੌਰ 'ਤੇ ਪੱਕੀ ਹੋ ਗਈ, ਰੰਗ ਭਾਵੇਂ ਦੋਵਾਂ ਧਿਰਾਂ ਦਾ ਹਰਾ ਹੀ ਹੈ। 

ਪਾਰਟੀ ਦਾ ਐਲਾਨ ਓਪੀ ਚੌਟਾਲਾ ਦੇ ਪੋਤਰੇ ਦੁਸ਼ਯੰਤ ਚੌਟਾਲਾ ਨੇ ਐਤਵਾਰ ਨੂੰ ਜੀਂਦ ਵਿਖੇ ਕੀਤਾ, ਸਟੇਜ ਉੱਤੇ ਦੁਸ਼ਯੰਤ ਦਾ ਛੋਟਾ ਭਾਈ ਦਿਗਵਿਜੇ ਵੀ ਮੌਜੂਦ ਸੀ, ਨਾਲ ਉਨ੍ਹਾਂ ਦੀ ਮਾਤਾ ਨੈਣਾ ਚੌਟਾਲਾ ਵੀ ਹਾਜ਼ਿਰ ਸਨ। 

ਜਨਵਰੀ 2017 'ਚ ਆਪਣੀ ਮੰਗਣੀ ਮੌਕੇ ਦਿਗਵਿਜੇ ਚੌਟਾਲਾ, ਚਾਚਾ ਅਭੇ ਚੌਟਾਲਾ ਤੇ ਦਾਦਾ ਓਪੀ ਚੌਟਾਲਾ ਨਾਲ, ਪਰ ਹੁਣ ਕਾਫੀ ਕੁਝ ਬਦਲ ਗਿਆ ਹੈ

ਦੁਸ਼ਯੰਤ ਤੇ ਦਿਗਵਿਜੇ ਦੇ ਪਿਤਾ, ਅਜੇ ਚੌਟਾਲਾ, ਆਪਣੇ ਪਿਤਾ ਓਪੀ ਚੌਟਾਲਾ ਨਾਲ ਹੀ ਜੇਬੀਟੀ ਅਧਿਆਪਕਾਂ ਦੀ ਭਰਤੀ 'ਚ ਹੋਏ ਘੋਟਾਲੇ ਲਈ ਜੇਲ੍ਹ 'ਚ ਹਨ। 

ਓਪੀ ਚੌਟਾਲਾ ਆਪਣੇ ਛੋਟੇ ਪੁੱਤਰ ਅਭੇ ਚੌਟਾਲਾ ਵੱਲ ਨਜ਼ਰ ਆ ਰਹੇ ਹਨ।

ਪੱਗ ਕਿਸ ਦੀ?

ਦੁਸ਼ਯੰਤ ਨੇ ਭਾਸ਼ਣ 'ਚ ਕਿਹਾ ਕਿ ਓਪੀ ਚੌਟਾਲਾ ਦੀ ਪੱਗ ਅਜੇ ਚੌਟਾਲਾ ਦੇ ਸਿਰ ਹੈ। ਉਨ੍ਹਾਂ ਕਿਹਾ ਕਿ ਓਪੀ ਚੌਟਾਲਾ ਦੀ ਫੋਟੋ ਉਨ੍ਹਾਂ ਨੇ ਇਸ ਲਈ ਆਪਣੇ ਪੋਸਟਰਾਂ ਉੱਪਰ ਨਹੀਂ ਲਗਾਈ ਕਿਉਂਕਿ ਇਸ ਨਾਲ ਕਾਨੂੰਨੀ ਮੁਸ਼ਕਲ ਆਵੇਗੀ।

ਦੂਜੇ ਪਾਸੇ ਅਭੇ ਚੌਟਾਲਾ ਨੇ ਐਲਾਨਿਆ ਹੈ ਕਿ ਅਸਲ ਵਿਰਾਸਤ, ਯਾਨੀ ਹਰੀ ਝੰਡੀ ਵਾਲਾ ਹੀ ਇੰਡੀਅਨ ਨੈਸ਼ਨਲ ਲੋਕ ਦਲ (ਇਨੈਲੋ), ਉਨ੍ਹਾਂ ਦੀ ਹੈ। ਉਨ੍ਹਾਂ ਨੇ ਪਹਿਲਾਂ ਹੀ ਦੁਸ਼ਯੰਤ ਵੱਲੋਂ ਮੁੱਖ ਮੰਤਰੀ ਬਣਨ ਦੇ ਵੇਖੇ ਕਥਿਤ ਸੁਪਨੇ ਦਾ ਵੀ ਮਜ਼ਾਕ ਉਡਾਇਆ ਹੈ।

ਆਪਣੀ ਉਮਰ ਬਾਰੇ ਬੋਲਦਿਆਂ ਦੁਸ਼ਯੰਤ ਨੇ ਕਿਹਾ, "ਲੋਕ ਕਹਿੰਦੇ ਹਨ ਇਹ 30 ਸਾਲਾਂ ਦਾ ਤਾਂ ਮੁੰਡਾ ਹੈ, ਕੀ ਕਰੇਗਾ? ਮੈਂ ਐੱਮਪੀ ਦੇ ਤੌਰ 'ਤੇ ਬਹੁਤ ਕੰਮ ਕੀਤਾ ਹੈ।" ਉਨ੍ਹਾਂ ਨੇ 15 ਸਾਲ ਪਹਿਲਾਂ ਇਨੈਲੋ ਸਰਕਾਰ ਦੌਰਾਨ ਹੋਏ ਕੰਮਾਂ ਦਾ ਸਿਹਰਾ ਆਪਣੇ ਪਿਤਾ ਅਜੇ ਦੇ ਸਿਰ ਬੰਨ੍ਹਿਆ। 

ਅਗਲੇ ਸਾਲ ਹੋਣ ਵਾਲੇ ਲੋਕ ਸਭਾ ਚੋਣਾਂ ਅਤੇ ਵਿਧਾਨ ਸਭਾ ਚੋਣਾਂ ਉੱਪਰ ਨਜ਼ਰ ਰੱਖਦਿਆਂ ਦੁਸ਼ਯੰਤ ਨੇ ਆਪਣੇ ਭਾਸ਼ਣ 'ਚ ਸੂਬੇ ਅਤੇ ਕੇਂਦਰ ਦੀ ਭਾਜਪਾ ਸਰਕਾਰ ਨੂੰ ਨਿੰਦਿਆ, ਨਾਲ ਹੀ ਕਾਂਗਰਸ ਉੱਪਰ ਵੀ ਲੋਕਾਂ ਦੀਆਂ ਮੁਸ਼ਕਲਾਂ ਵਧਾਉਣ ਦਾ ਇਲਜ਼ਾਮ ਲਗਾਇਆ।    

ਇਹ ਵੀ ਜ਼ਰੂਰ ਪੜ੍ਹੋ

ਕੀਤੇ ਕਈ ਵਾਅਦੇ 

ਅਜੇ ਚੌਟਾਲਾ ਦੇ ਪੁੱਤਰਾਂ ਨੇ ਨਵੀਂ ਪਾਰਟੀ ਬਣਾ ਕੇ ਵੱਡਾ ਦਾਅ ਖੇਡਣ ਦਾ ਐਲਾਨ ਕੀਤਾ ਹੈ

ਹਾਲਾਂਕਿ ਓਪੀ ਚੌਟਾਲਾ ਹੁਣ ਤੱਕ ਅਭੇ ਚੌਟਾਲਾ ਵੱਲ ਹੀ ਨਜ਼ਰ ਆਏ ਹਨ ਪਰ ਨਵੀਂ ਪਾਰਟੀ ਦੇ ਆਗੂਆਂ ਨੇ ਉਨ੍ਹਾਂ ਨੂੰ ਇੱਜ਼ਤਯੋਗ ਆਖਿਆ ਹੈ।

ਸਟੇਜ ਤੋਂ ਬੋਲਦੇ ਕਈ ਆਗੂਆਂ ਨੇ ਜਾਟ ਬਰਾਦਰੀ ਦੇ ਸਾਥ 'ਤੇ ਜ਼ੋਰ ਦਿੱਤਾ।

ਮਾਂ ਨੈਣਾ ਚੌਟਾਲਾ ਨਾਲ ਦਿਗਵਿਜੇ

ਪਿਛਲੇ ਮਹੀਨੇ, ਇੰਡੀਅਨ ਨੈਸ਼ਨਲ ਲੋਕ ਦਲ ਦੀ ਗੋਹਾਨਾ ’ਚ ਇੱਕ ਰੈਲੀ 'ਚ ਦੁਸ਼ਯੰਤ ਦੇ ਸਮਰਥਕਾਂ ਵੱਲੋਂ ਨਾਅਰੇਬਾਜ਼ੀ ਤੋਂ ਬਾਅਦ, ਕੌਮੀ ਪ੍ਰਧਾਨ ਓਮ ਪ੍ਰਕਾਸ਼ ਚੌਟਾਲਾ ਨੇ ਆਪਣੇ ਪੋਤਰੇ ਅਤੇ ਹਿਸਾਰ ਤੋਂ ਲੋਕ ਸਭਾ ਮੈਂਬਰ ਦੁਸ਼ਯੰਤ ਤੇ ਦਿਗਵਿਜੇ ਨੂੰ ਪਾਰਟੀ ਦੀ ਮੁੱਢਲੀ ਮੈਂਬਰਸ਼ਿਪ 'ਚੋਂ...\n\ntl;dr:
ਹਰਿਆਣਾ ਦੀ ਰਾਜਨੀਤੀ 'ਚ ਚੌਟਾਲਿਆਂ ਦੀ ਹੀ ਇੱਕ ਹੋਰ ਪਾਰਟੀ ਬਣ ਗਈ ਹੈ। ਨਾਂ ਹੈ  'ਜਨਨਾਇਕ ਜਨਤਾ ਪਾਰਟੀ', ਝੰਡੇ ਦਾ ਰੰਗ ਹੈ ਹਰਾ, ਉੱਪਰ ਲੱਗੀ ਹੈ 'ਜਨਨਾਇਕ' ਆਖੇ ਜਾਣ ਵਾਲੇ, ਸਾਬਕਾ ਉੱਪ-ਪ੍ਰਧਾਨ ਮੰਤਰੀ ਦੇਵੀ ਲਾਲ ਦੀ ਫੋਟੋ।